Școala Gimnazială ”Dr. Balasi Jozsef” Curtuișeni
Bihor, str Principala, nr 542, Curtuișeni 
CIF 23998938

Anunț concurs pentru post contractual conform H.G. 1336/2022

A.) Școala Gimnazială ”Dr. Balasi Jozsef” Curtuișeni cu sediul în Curtuișeni, str. Principala nr. 542, județul Bihor, organizează concurs, pentru ocuparea următorului post contractual,  conform H.G. nr. 1336/08.11.2022:

1. Nivelul postului: execuție

2. Denumirea postului: secretar I A, post vacant, pe perioadă determinată.

3. Numărul de posturi: 1 post normă întreagă

B.) Documente solicitate candidaţilor pentru întocmirea dosarului de concurs, conform art. 35 din H.G. 1336/2022
a) formular de înscriere la concurs, conform modelului prevăzut la anexa;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică; 
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i)  curriculum vitae, model comun european.

Dosarele de înscriere se depun la secretariat instituție. Informaţii la tel: 0746201765 sau la sediul instituţiei.
Termenul de depunere a dosarelor: 05.10.2026, ora 15:00, la sediul instituţiei.

C.) Condiţiile generale prevăzute de art. 15 din H.G. 1336/08.11.2022
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

Notă conform Ordinului comun MS/MEC nr. 55/3.335/2026: Pentru posturile din învățământul preuniversitar (funcții didactice, didactice auxiliare sau administrative, precum și funcții de conducere, de îndrumare și control), înscrierea la concurs este condiționată de prezentarea certificatului medical emis de medicul specialist de medicina muncii. Certificatul se emite în baza avizului medicului specialist psihiatru, a adeverinței medicale eliberate de medicul de familie și a consultației specifice de medicina muncii.


Condiţii specifice de participare la concurs:
1. Nivelul studiilor: Medii 
2. Vechime în muncă:  Vechime in muncă  : minim 3 ani
3. Alte condiții: Cunoșținte privind întocmirea și administrarea corespondenței oficiale
Cunostințe privind încadrarea personalului 
Cunoștințe operare PC, Curs ECDL sau  alt curs privind operarea PC
Cunoștințe privind operarea în programe specifice secretariatului
Cunoștințe de arhivare a documentelor
Cunoștințe de comunicare și relații publice
Disponibilitate la timp de lucru prelungit
Cunoștințe generale de gramatică și ortografie a limbii române obligatoriu
Cetățenia română și domiciliul stabil în Romania
Cunoașterea limbii maghiare constituie un avantaj
Obiectivul specific postului : managementul activităților de secretariat


D.) Bibliografie şi tematică: 1.	Legea Învățământului preuniversitar nr. 198 /2023, cu modificările şi completările ulterioare; 
2.	OME 5.726/2024 privind aprobarea Regulamentului-cadru de organizare și funcționare a unităților de învățământ preuniversitar; 
3.	Legea nr. 53/2003 - Codul Muncii cu modificările şi completările ulterioare;  
4.	Legea cadru nr. 153/2017 privind salarizarea personalului plătit din fonduri publice, cu modificările şi completările ulterioare;  
5.	Contractul Colectiv de Muncă Unic la Nivel de Sector de Negociere Colectivă Învățământ 
Preuniversitar înregistrat la MMSS-DDS cu nr 1104/09.07.2025;  
6.	Hotărârea nr. 295 din 27 martie 2025 privind Registrul general de evidență a salariaților REGESONLINE;  
7.	OME nr. 4.634/10.06.2024 pentru aprobarea Regulamentului privind regimul actelor de studii și al documentelor școlare gestionate de unitățile de învățământ preuniversitar;  
8.	Legea nr. 272/2004 republicată, privind protecţia şi promovarea drepturilor copilului;  
9.	OMEC nr. 732/04.09.2025 privind aprobarea Metodologiei-cadru de acordare a burselor și cuantumul acestora; 
10.	Legea nr. 360/2023 privind sistemul public de pensii, cu modificările și completările ulterioare;  
11.	Legea nr. 16/1996 Legea Arhivelor Naţionale, republicată,  
12.	Legea nr. 544 din 12 octombrie 2001 privind liberul acces la informaţiile de interes public, cu modificările şi completările ulterioare;  
13 . OMEN nr. 4371 din 13.07.2017 pentru aprobarea Metodologiei privind managementul SIIIR pentru activitățile din învățământul preuniversitar;  
14.	ORDIN 4576/230/2445 din 2011 al ministrului educaţiei, cercetării, tineretului şi sportului, al ministrului administraţiei şi internelor şi al ministrului finanţelor publice privind validarea fluxurilor financiare pentru cheltuielile de personal în învăţământul preuniversitar de stat;  
15.	OMECTS nr. 6143/2011 privind aprobarea Metodologiei de evaluare anuală a activităţii personalului didactic şi didactic auxiliar, cu modificările şi completările ulterioare; 
16.	H.G. nr. 1336/2022 pentru aprobarea Regulamentului – cadru privind organizarea și dezvoltarea carierei personalului contractual din sectorul bugetar plătit din fonduri publice; 
17.	H.G. nr. 250/1992 republicată privind concediile de odihna şi alte concedii ale salariaților din administrația publica, din regiile autonome cu specific deosebit şi din unitățile bugetare; 
18.	Ordin nr. 7930/23.12.2024 pentru aprobarea Normelor metodologice privind efectuarea concediului de odihnă al personalului didactic, de conducere, de îndrumare și control și al personalului de cercetare din învățământul de stat 
19.	Hotărârea nr. 569/2015 pentru aprobarea Normelor metodologice privind decontarea cheltuielilor pentru naveta la și de la locul de muncă a cadrelor didactice și a personalului didactic auxiliar din învățământul preuniversitar de stat. 
20.	O.U.G. nr. 158/2005 privind concediile şi indemnizațiile de asigurări sociale de sănătate, cu modificările şi completările ulterioare. 


Tematica a.	Organizarea şi funcţionarea sistemului naţional de învăţământ preuniversitar; 
b.	Încadrarea, salarizarea, evaluarea personalului didactic, didactic auxiliar și administrativ din învățământul preuniversitar;  
c.	Particularități ale salarizării din învăţământul preuniversitar; 
d.	Încheierea, executarea, modificarea, suspendarea şi încetarea contractului individual de muncă;  
e.	Întocmirea, completarea, eliberarea și arhivarea actelor de studii;  
f.	Întocmirea, completarea, eliberarea și arhivarea documentelor școlare;  
g.	Acordarea burselor școlare;  
h.	Arhivarea și circuitul documentelor;  
i.	Cunoştinţe de utilizare a softului specific activităţii în şcoli - întocmirea și gestionarea bazelor de date EDUSAL, REGES, SIIIR;  
j.	Statutul și cariera personalului didactic; 
k.	Structura, organizarea şi responsabilităţile personalului didactic auxiliar şi administrativ; 
l.	Dobândirea şi exercitarea calităţii de elev, evaluarea copiilor/elevilor, transferul elevilor;  
m.	Protecţia informaţiilor clasificate: definiţii, informaţii cu caracter de secret de serviciu; o. Pensii; 
p.	Cunoştinţe de legislaţie privind emiterea şi evidenţa deciziilor, a adreselor oficiale și a adeverințelor; 
q.	Cunoştinţe generale de gramatică şi ortografie a limbii române; 
r.	ATRIBUŢII SPECIFICE: conform fişei-cadru a postului – anexă la OMECTS nr. 6143/2011 cu modificările şi completările ulterioare. 



Calendarul de desfăşurare a concursului, respectiv data limită şi ora până la care se pot depune dosarele de concurs:

	Activitate
	Data
	Ora

	Data postării/publicării anunțului
	21 Septembrie 2026
	

	Data limită de depunere a dosarelor
	5 Octombrie 2026
	15:00

	Selecția dosarelor
	6 Octombrie 2026
	12:00

	Afișarea selecției dosarelor
	6 Octombrie 2026
	13:00

	Termen limită contestații ref la selecția dosarelor
	7 Octombrie 2026
	13:00

	Afișarea rezultatelor la contestații
	8 Octombrie 2026
	13:00

	Proba scrisă
	14 Octombrie 2026
	09:00

	Afișarea rezultatelor la proba scrisă
	14 Octombrie 2026
	13:00

	Termen limită contestații la proba scrisă
	15 Octombrie 2026
	13:00

	Afișarea rezultatelor la contestații ref proba scrisă
	15 Octombrie 2026
	15:00

	Interviul
	16 Octombrie 2026
	09:00

	Afișarea rezultatelor la proba de interviu
	16 Octombrie 2026
	11:00

	Termen limită contestații la proba de interviu
	16 Octombrie 2026
	13:00

	Afișarea rezultatelor la contestații la proba de interviu
	16 Octombrie 2026
	13:30

	Afișare rezultat final
	16 Octombrie 2026
	14.00



